Р Е П У Б Л И К А   Б Ъ Л Г А Р И Я

М И Н И С Т Е Р С К И  С Ъ В Е Т

ПРОЕКТ
П О С Т А Н О В Л Е Н И Е    №

от ...........................2026 г.

ЗА приемане на Устройствен правилник на Министерството на икономиката, инвестициите и индустрията
М И Н И С Т Е Р С К И Я Т   С Ъ В Е Т

П О С Т А Н О В И:

Чл. 1. Приема Устройствен правилник на Министерството на икономиката, инвестициите и индустрията. 

Чл. 2. (1) Министърът на икономиката, инвестициите и индустрията е първостепенен разпоредител с бюджет. 

(2) Бюджетните организации, ръководителите на които са второстепенни разпоредители с бюджет по бюджета на Министерството на икономиката, инвестициите и индустрията, имат следната обща численост на персонала: 

1. Изпълнителна агенция „Българска служба за акредитация" - 39; 

2. Агенцията за публични предприятия и контрол - 65; 

3. Държавната агенция за метрологичен и технически надзор - 462; 

4. Патентното ведомство на Република България- 114; 

5. Комисията за защита на потребителите - 182; 

6. Държавната комисия по стоковите борси и тържищата - 36; 

7. Центърът на промишлеността на Република България в Москва - 6; 

8. Българският институт по метрология - 285. 

9. Българската агенция за инвестиции - 24; 

10. Изпълнителната агенция за насърчаване на малките и средните предприятия - 46. 

Преходни и заключителни разпоредби 

§ 1. Устройственият правилник на Министерството на икономиката и индустрията, приет с Постановление № 20 на Министерския съвет от 2022 г. (обн., ДВ, бр. 17 от 2022 г., изм., бр. 53 от 2022 г., изм. и доп., бр. 48 и 81 от 2024 г., изм., бр. 56 и 64 от 2025 г.) се отменя. 

§ 2. Постановление № 20 на Министерския съвет от 25.02.2022 г. за приемане на устройствени правилници на Министерството на икономиката и индустрията и на Министерството на иновациите и растежа се отменя. 
§ 3. (1) В едномесечен срок от влизането в сила на постановлението министърът на икономиката, инвестициите и индустрията да внесе в Министерския съвет проекти на постановления за изменение на устройствените правилници на второстепенните разпоредители с бюджет към него и да измени Устройствения правилник на Центъра на промишлеността на Република България в Москва, Руската федерация (обн., ДВ, бр. 76 от 2012 г., изм. и доп. бр. 79 и 102 от 2013 г., изм., бр. 35 от 2015 г., изм. и доп., бр. 11 от 2016 г., изм., бр. 58 от 2019 г., изм., бр. 70 от 2025 г.).

(2) В срока по ал. 1 председателят на Патентното ведомство да измени Устройствения правилник на Патентното ведомство на Република България (обн., ДВ, бр. 53 от 2024 г.). 

§ 4. (1) Министерството на икономиката, инвестициите и индустрията е правоприемник на Министерството на икономиката и индустрията. 

(2) Дирекция „Насърчителни мерки и проекти“ от Министерството на иновациите и растежа преминава към Министерството на икономиката, инвестициите и индустрията. 

(3) Имуществото, активите, пасивите, архивът, както и другите права и задължения на преобразуваното Министерство на икономиката и индустрията съгласно Решение на Народното събрание от 8 май 2026 г. за приемане на структура на Министерския съвет на Република България се поемат от Министерството на икономиката, инвестициите и индустрията.

(4) Дейността, средствата за възнаграждения на служителите, архивът и всички права и задължения, свързани с дейността на дирекция „Насърчителни мерки и проекти“ на преобразуваното в МИДТ Министерство на иновациите и растежа чрез вливане на МЕУ преминават към Министерството на икономиката, инвестициите и индустрията. 
§ 5. (1) Служебните и трудовите правоотношения на служителите в Министерството на икономиката и индустрията и на служителите от дирекция „Насърчителни мерки и проекти“ на преобразуваното Министерство на иновациите и растежа, чиито функции преминават към Министерството на икономиката, инвестициите и индустрията, се уреждат съгласно чл. 87а от Закона за държавния служител и чл. 123 от Кодекса на труда. 

(2) Извън случаите по ал. 1 служебните и трудовите правоотношения на служителите при постигане на определената численост на персонала в Министерството на икономиката, инвестициите и индустрията се уреждат от министъра на икономиката, инвестициите и индустрията при условията и по реда на чл. 106, ал. 1, т. 2 от Закона за държавния служител, съответно по реда на чл. 328, ал. 1, т. 2 от Кодекса на труда. 
§ 6 (1) Шест щатни бройки от Министерството на иновациите и дигиталната трансформация преминават в Министерството на икономиката, инвестициите и индустрията и Изпълнителна агенция за насърчаване на малките и средните предприятия, както следва:

1. от главна дирекция „Европейски фондове за конкурентоспособност“ на Министерството на иновациите и растежа – 4 щатни бройки, от които една щатна бройка в дирекция „Медийна политика и протокол“, една щатна бройка в дирекция „Международно контролирана търговия и сигурност“, една щатна бройка в дирекция „Двустранно външноикономическо сътрудничество“ и една щатна бройка в дирекция „Външноикономическа и търговска политика“.
2. от отдел „Правен“ на дирекция „Правни дейности и обществени поръчки" на Министерство на електронното управление – 2 щатни бройки в дирекция „Административна“ на Изпълнителната агенция за насърчаване на малките и средните предприятия“.
§ 7. Министърът на икономиката, инвестициите и индустрията в изпълнение на §5 да утвърди длъжностно разписание на министерството, в сила от 20 юли 2026 г., както и допълнителните разписания на длъжностите, на които се назначават лица при условията и по реда на Постановление № 66 на Министерския съвет от 1996 г. за кадрово осигуряване на някои дейности в бюджетните организации (обн., ДВ, бр. 29 от 1996 г.; изм. и доп., бр. 76 и 92 от 1997 г., бр. 5 от 1999 г., бр. 53 от 2000 г., бр. 100 от 2005 г., бр. 14 от 2008 г., бр. 4 от 2009 г., бр. 51, 91 и 93 от 2011 г., бр. 49, 80 и 103 от 2012 г., бр. 17, 53, 80, 97 и 110 от 2013 г., бр. 2 и 105 от 2014 г., бр. 42 от 2015 г., бр. 1 и 103 от 2016 г., бр. 11, 58 и 102 от 2017 г., бр. 107 от 2018 г., бр. 101 от 2019 г., бр. 103 от 2020 г. и бр. 102 от 2021 г., изм., бр. 25, 36 и 99 от 2022 г., изм., бр. 1, 58, 87 и 105 от 2023 г., изм. и доп., бр. 61, 90 и 107 от 2024 г., изм., бр. 98 и 111 от 2025 г.) и Наредбата за дейностите и задачите по отбранително-мобилизационна подготовка и условията и реда за тяхното осъществяване, приета с Постановление № 31 на Министерския съвет от 2019 г. (обн., ДВ, бр. 17 от 2019 г.; изм. и доп., бр. 49 от 2020 г.).

§ 8. Компенсирани промени между бюджетите на Министерството на икономиката, инвестициите и индустрията и Министерството на иновациите и дигиталната трансформация, произтичащи от преобразуването на Министерството на икономиката и индустрията и преминаването на дирекция „Насърчителни мерки и проекти“ от преобразуваното Министерство на иновациите и растежа към Министерството на икономиката, инвестициите и индустрията и промените в числеността, да се извършат по реда на Закона за публичните финанси след приемането на Закона за държавния бюджет на Република България за 2026 г. 

§ 9. Постановлението се приема във връзка с Решение на Народното събрание от 8 май 2026 г. за приемане на структура на Министерския съвет на Република България. 

§ 10. Постановлението влиза в сила от 20 юли 2026 г.

МИНИСТЪР-ПРЕДСЕДАТЕЛ
НА РЕПУБЛИКА БЪЛГАРИЯ:








/РУМЕН РАДЕВ/
ГЛАВЕН СЕКРЕТАР НА 

МИНИСТЕРСКИЯ СЪВЕТ:








/МАРИЯ ТОМОВА /

ГЛАВЕН СЕКРЕТАР НА

МИНИСТЕРСТВОТО НА ИКОНОМИКАТА, 
ИНВЕСТИЦИИТЕ И ИНДУСТРИЯТА:









/ЕМИЛИЯ ЯНЕВА/

ДИРЕКТОР НА ДИРЕКЦИЯ 

„ПРАВНА” НА МИНИСТЕРСТВОТО 

НА ИКОНОМИКАТА, ИНВЕСТИЦИИТЕ И ИНДУСТРИЯТА:

